ملا محمد داود مزمل د طالبانو له لوړپوړو جنګي قوماندانو څخه یو وو۔ د طالبانو حکومت، هغه د ۲۰۲۲ز کال په مې مياشت کې د کورنيوو چارو مرستيال وزير ټاکلی وو خو وروسته یې د بلخ والي‌کړ۔

د طالبانو ویاند ذبیح الله مجاهد رسنيو ته ويلي ول چې پر مزمل د برید پلټنې کوي خو تر اوسه یې د هغو تحقیقاتو نتیجې نه دي په ډاګه کړي۔

طالبانو د ۲۰۲۱ز کال د اګست پر ۱۵مه د کابل تر نیولو وروسته د حکومت چارې پيل کړي خو پر وړاندې یې د داعش په ګډون بېلابېلې وسلوالې ډلې جنګېږي۔

طالبان وايي، د اسلامي دولت (داعش) ډلې د خراسان څانګې په ګډون یې د نورو وسلوالو پرضد عملیاتو ته دوام ورکړی دی۔

که غواړئ چې بې له خنډ او ځنډه د مشال راډیو ټولو مطالبو ته لاسرسی ولرئ نو له ایپ سټور او ګوګل پلې څخه اپليکېشن ډاونلوډ کړئ